Na základe uznesenia
									vlády č.......................
									zo dňa........................

V l á d a   S l o v e n s k e j   r e p u b l i k y

v y d á v a

podľa § 5 ods. 2 zákona č. 13/2002 Z.z. o podmienkach premeny niektorých rozpočtových organizácií a príspevkových organizácií na neziskové organizácie poskytujúce všeobecne prospešné služby (transformačný zákon)

rozhodnutie o transformácii štátnej príspevkovej organizácie

Názov štátnej príspevkovej organizácie: Gynekologicko – pôrodnícka nemocnica
Sídlo: Partizánska 27, Bratislava
IČO:30809720 

Na realizáciu sa určuje transformačný projekt vedený v evidencii Ministerstva pre správu a privatizáciu národného majetku Slovenskej republiky pod č. 001/TP

1.	Spôsob transformácie:  vklad majetku do neziskovej organizácie

2.	Hodnota majetku štátu vrátane súvisiacich práv a záväzkov, ktorý ústredný orgán vkladá do neziskovej organizácie. 16 008 000,- Sk 

3.	Záujemca: Zdravotnícki zamestnanci Gynekologicko – pôrodníckej nemocnice :
     MUDr. Vladimír Cupaník, CSc., Porubského 3, Bratislava 
      MUDr. Jozef Andel, Púpavová 24, Bratislava
     MUDr.Agnesa Čiková, Alstrová 17, Bratislava
     MUDr.Martin Ditte, Hollého 3, Bratislava
     MUDr.Mária Hronská, Rumančeková 18, Bratislava
     MUDr. Ingrid Kolozsiová, Ďumbierska 4, Bratislava
     MUDr.Viera Lesná, Mošovského 5, Bratislava
     MUDr. Ladislav Mihalovič, Rajčianská 4, Bratislava
     MUDr. Pavol Schiller, Šoltésovej 24, Bratislava
     MUDr. Katarína Vačoková, Radvanská 26, Bratislava

4.	Termín transformácie: 1.septembra 2002

5.	Hodnota majetku, ktorý záujemcovia vkladájú: 17 280 000, Sk
     MUDr. Vladimír Cupaník, CSc., Porubského 3, Bratislava - nepeňažný vklad:17 100 tis. Sk
      MUDr. Jozef Andel, Púpavová 24, Bratislava                      - peňažný vklad 20 000,- Sk
     MUDr.Agnesa Čiková, Alstrová 17, Bratislava                    - peňažný vklad 20 000,- Sk
     MUDr.Martin Ditte, Hollého 3, Bratislava                            - peňažný vklad 20 000,- Sk
     MUDr.Mária Hronská, Rumančeková 18, Bratislava            - peňažný vklad 20 000,- Sk
     MUDr. Ingrid Kolozsiová, Ďumbierska 4, Bratislava           - peňažný vklad 20 000,- Sk
     MUDr.Viera Lesná, Mošovského 5, Bratislava                     - peňažný vklad 20 000,- Sk
     MUDr. Ladislav Mihalovič, Rajčianská 4, Bratislava           - peňažný vklad 20 000,- Sk
     MUDr. Pavol Schiller, Šoltésovej 24, Bratislava                   - peňažný vklad 20 000,- Sk
     MUDr. Katarína Vačoková, Radvanská 26, Bratislava          - peňažný vklad 20 000,- Sk

6.	Termín transformácie: 1.septembra 2002

7.	Hodnota prioritného majetku:9 483 000,- Sk 

8.	Prioritný majetok sa riadi ustanovením § 31a) zákona č. 213/1997 Z.z. o neziskových organizáciách poskytujúcich všeobecne prospešné služby v znení neskorších predpisov.

9.	K nehnuteľnostiam, ktoré sú prioritným majetkom, vzniká v prospech štátu zodpovedajúce vecné bremeno, ktoré sa zapíše do katastra nehnuteľností.

10.	Súčasťou tohto rozhodnutia sú náležitosti § 5 ods. 2 písm. d) až g) zákona č. 13/2002 Z.z., ktoré tvoria neoddeliteľnú súčasť tohto rozhodnutia.

Poučenie:
Toto rozhodnutie nie je rozhodnutím vydaným v správnom konaní. Nepodlieha preskúmaniu súdom a nie je možné voči nemu podať opravný prostriedok.

								Mikuláš   D z u r i n d a
                         						     predseda vlády

Na vedomie:
	           Ministerstvo zdravotníctva Slovenskej republiky

									Na základe uznesenia
									vlády č.......................
									zo dňa........................

V l á d a   S l o v e n s k e j   r e p u b l i k y

r u š í

podľa § 5 ods. 5 zákona č. 13/2002 Z.z. o podmienkach premeny niektorých rozpočtových organizácií a príspevkových organizácií na neziskové organizácie poskytujúce všeobecne prospešné služby (transformačný zákon)

rozhodnutie č. 721  zo dňa 26.6.2002- o transformácii štátnej príspevkovej organizácie
Gynekologicko – pôrodnícka nemocnica, Partizánska 27, Bratislava, IČO:30809720

Odôvodnenie:

	N základe vydaného rozhodnutia č. 721 zo dňa 26.6.2002 sa mala uskutočniť registrácia neziskovej organizácie Gynekologicko – pôrodnícka nemocnica, n.o. Partizánska 27, Bratislava. Krajský úrad v Bratislave nemohol vykonať registráciu z dôvodu, že znalecký posudok, ktorý určoval hodnotu majetku záujemcu v zmysle rozhodnutia vlády č.721 zo dňa 26.6.2002, bol v prospech MUDr. Vladimíra Cupaníka CSc., a kolektív pracovníkov ako spoluzakladatelia nemali splnenú podmienku § 11 ods. 2 písm. f) zákona č. 213/1997 o neziskových organizáciách v znení neskorších predpisov. Ide o podmienku preukázania výšky vkladu každého záujemcu, ktorý sa stáva spoluzakladateľom neziskovej organizácie. Na základe tejto skutočnosti určil lehotu na odstránenie nedostatkov návrhu na registráciu. Táto prekážka súčasne znamená, že kolektív pracovníko mimo MUDr. Vladimíra Cupaníka, tak nemôže vložiť majetok do neziskovej organizácie, čo znamená, že v zmysle  § 5 ods. 5 zákona č. 13/2002 Z.z. tzv. Transformačný zákon, ak záujemca nevloží majetok do neziskovej organizácie určený v rozhodnutí vlády, Ministerstvo pre správu a privatizáciu predloží vláde Slovenskej republiky návrh na zrušenie rozhodnutia o transformácii.

Poučenie:
Toto rozhodnutie nie je rozhodnutím vydaným v správnom konaní. Nepodlieha preskúmaniu súdom a nie je možné voči nemu podať opravný prostriedok.

								Mikuláš   D z u r i n d a
                         						     predseda vlády

Na vedomie:	Ministerstvo zdravotníctva Slovenskej republiky